stanford-oval/wikipedia huggingface dataset:
มัณฑี (รัฐหิมาจัลประเทศ)

| มัณฑี โจติกาศี |
| --- | --- |
นคร
จากยนและซ้าย: สะพานวิคตอเรีย, เมืองมัณฑี, มนเทียรบนทะเลสาบปราศาร
สมญา: พาราณสีแห่งหุบเขา
มัณฑีแสดงแผนที่รัฐหิมาจัลประเทศมัณฑีแสดงแผนที่ประเทศอินเดีย
พิกัด:  31°42′25″N 76°55′54″E﻿ / ﻿31.70694°N 76.93167°E﻿ / 31.70694; 76.93167
ประเทศ:  อินเดีย
รัฐ:  หิมาจัลประเทศ
อำเภอ: มัณฑี
เทศบาล: มัณฑี
สถาปนา: 1527
ตาลุก: มัณฑีสาทร
การปกครอง
 • ประเภท: อวค์การเทศบาลมัณฑี
ความสูง: 760 เมตร (2,490 ฟุต)
ประชากร (2011)
 • ทั้งหมด: 26,422 คน
 • อันดับ: ที่หกในรัฐ
เขตเวลา: UTC+5:30 (IST)
PIN: 175 001
รหีสโทรศัพท์: 91-01905
ทะเบียนพาหนะ: HP-28, HP- 29, HP-30, HP-31, HP-32, HP-33, HP-33AA, HP-65, HP-76, HP-82, HP-86, HP-87, HP-87 AA
เว็บไซต์: hpmandi.gov.in
The Mandi Planning area also includes some portions of Mandi District.
มัณฑี (อักษรโรมัน: Mandi, ชื่อเดิม มณฑวนคร; Mandav Nagar) เป็นเมืองสำคัญและองค์การเทศบาลในอำเภอมัณฑี รัฐหิมาจัลประเทศ ประเทศอินเดีย ตั้งอยู่ห่างไป  145 กิโลเมตร (90 ไมล์) ทางเหนือจากเมืองหลวงของรัฐ ศิมลา ที่ความสูงเฉลี่ย 880 m (2,890 ft) จากระดับน้ำทะเล เมืองมัณฑีเชื่อมต่อกับปฐานโกฏผ่านทางทางหลวงสาย 20 และไปยังมนาลี กับ จัณฑีครห์ ผ่านทางหลวงสาย 21 โดยห่างไป 184.6 km (114.7 mi) จากจัณฑีครห์ ซึ่งเป็นเมืองใหญ่ใกล้สุด ประชากรตามสำมะโนปี 2011 อยู่ที่ 26,422 คน
มัณฑีเป็นศูนย์กลางการปกครองของอำเภอมัณฑี และเป็นจุดหมายปลายทางการท่องเที่ยวที่สำคัญในฐานะ "พาราณสีแห่งหุบเขา" (Varanasi of Hills) หรือ "โจติกาศี" (Choti Kashi) นอกจากนี้ยังเป็นจุดเริ่มต้นของเส้นทางเดินเขาไปทะเลสาบปรศร ในด้านการศึกษา สถาบันไอไอที มัณฑี เป็นสถานศึกษาสำคัญของเมือง ตั้งอยู่ห่างไป 15 กิโลเมตร (9.3 ไมล์) จากตัวเมืองมัณฑี
มัณฑีสถาปนาขึ้นในปี 1527 โดย อัชบัร เสน (Ajbar Sen) เป็นราชธานีของรัฐมัณฑี รัฐมหาราชาที่สิ้นสุดในปี 1948 ปัจจุบัน มัณฑีเป็นเมืองที่มีเสน่ห์ความเก่าแก่ และเป็นที่รู้จักจากเทศกาลมัณฑีศิวราตรี รวมถึงได้รับสถานะเมืองมรดกแห่งแรกของรัฐ ด้วยสิ่งปลูกสร้างมากมายจากยุคสมัยต่าง ๆ ในประวัติศาสตร์
ไดโงะ

ไดโงะ (ญี่ปุ่น: ダイゴ; โรมาจิ: Daigo) อาจหมายถึง
สถานที่

ไดโงะ (จังหวัดอิบารากิ) - เมืองในอำเภอคูจิ จังหวัดอิบารากิ
ไดโงะ (จังหวัดเกียวโต) - ชื่อสถานที่ทางตะวันออกของเขตฟูชิมิ เมืองเกียวโต จังหวัดเกียวโต
สถานีรถไฟไดโงะ (จังหวัดเกียวโต) - สถานีรถไฟในจังหวัดเกียวโต
สถานีรถไฟไดโงะ (จังหวัดอากิตะ) - สถานีรถไฟในจังหวัดอากิตะ
ศาสนาพุทธ

วัดไดโงะ ตั้งชื่อตามจักรพรรดิไดโงะ
บุคคลและตัวละคร

ไดโงะ มักจะเป็นชื่อของผู้ชายชาวญี่ปุ่น
จักรพรรดิไดโงะ - จักรพรรดิญี่ปุ่นองค์ที่ 60 แห่งราชวงศ์ญี่ปุ่น
ไดโงะ (นักร้อง) - นักร้องชาวญี่ปุ่น เกิดที่โตเกียว
ไดโงะ (ชื่อ)
ไดโงะ นิชิ - นักฟุตบอลตัวแทนของญี่ปุ่น เกิดที่จังหวัดฮกไกโด
ไดโงะ อารากิ - นักฟุตบอลชาวญี่ปุ่น
ไดโงะ ฟูรูกาวะ - นักฟุตบอลชาวญี่ปุ่น
ไดโงะ โคบายาชิ - นักฟุตบอลชาวญี่ปุ่น
ไดโงะ ทากาฮาชิ - นักฟุตบอลชาวญี่ปุ่น
ไดโงะ วาตานาเบะ - นักฟุตบอลชาวญี่ปุ่น
ไดโงะ นากาฮิโระ - นักมวยสากลชาวญี่ปุ่น
ไดโงะ ฟูยูโมโตะ
นาโอยูกิ ไดโงะ - นักกีฬากระโดดสูงชาวญี่ปุ่น
ทาดาชิเนะ ไดโงะ - พลเรือเอกแห่งกองทัพเรือจักรวรรดิญี่ปุ่นระหว่างสงครามโลกครั้งที่สอง
ทาเกโอะ ไดโงะ - นักเบสบอลชาวญี่ปุ่น
โทชิโร ไดโงะ - นักยูโดชาวญี่ปุ่น
ไดโกะ - ตัวละครจากเรื่องกินทามะ
ไดโกะ - ตัวละครจากเรื่องอินเดกซ์ คัมภีร์คาถาต้องห้าม
ไดโกะ - ตัวละครจากเรื่องมายฮีโร่ อคาเดเมีย: กำเนิดใหม่ 2 วีรบุรุษ
ชิเงโนะ ไดโกะ - ตัวละครจากเรื่องถนนนักสู้ สู่ทีมเบสบอล 2
ซึวาบูกิ ไดโกะ - ตัวละครจากเรื่องโปเกมอน
ไดโกะ คาซึมะ - ตัวละครจากเรื่องสตรีทไฟเตอร์
ไดโกะ คุโรงามิ - ตัวละครจากเรื่องเบย์เบลดเบิสต์
โดจิมะ ไดโกะ - ตัวละครจากเกมยากูซ่า
คาเงะมิตสึ ไดโกะ - ตัวละครจากเรื่องดาบล่าพญามาร โดโรโระ
โซราโนะ ไดโกะ - ตัวละครจากเรื่องเกมกลคนอัจฉริยะ GX
โคอิชิคาวะ ไดโกะ - ตัวละครจากเรื่องฮีโร่ขี้อาย หัวใจไฟเตอร์
อิคาริ ไดโกะ - ตัวละครจากเรื่องอายชีลด์ 21 ไอ้หนูไต้ฝุ่นมะกันบอล
เซ็นกูจิ ไดโกะ - ตัวละครจากเรื่องอินาสึมะอีเลฟเวน GO
อาซาฮินะ ไดโกะ - ตัวละครจากเรื่องสิงห์ผจญเพลิง
นิชิจิมะ ไดโกะ - ตัวละครจากเรื่องดิจิมอนแอดเวนเจอร์ tri.
ซาเซะ ไดโงะ - ตัวละครจากเรื่องสึรุเนะ
โทโดโรกิ ไดโงะ - ตัวละครจากเรื่องรักเรานั้นไว้หลังครองโลก
ไดโกะ มากิ - ตัวละครจากเรื่องคินดะอิจิ กับคดีฆาตกรรมปริศนา
สตริงคอมโบ

สตริงคอมโบ (String combo) เป็นวงดนตรีเครื่องสายอย่างตะวันตกขนาดเล็ก เกิดใหม่จากการดัดแปลงและรวมวงวงคอมโบเข้ากับวงชาโดว์
วงคอมโบ (Combo Band) หมายถึงวงดนตรีขนาดเล็ก ผสมผสานระหว่างดนตรีไทยและสากล มุ่งประกอบการขับร้อง มีจำนวนเครื่องดนตรีไม่แน่นอน แล้วแต่ความสะดวก แต่หลัก ๆ มักประกอบด้วย ระนาดเอก, จะเข้, ซออู้, ซอด้วง, ฆ้องวง, ฉิ่ง, ฉาบ, กีตาร์, เปียโน, เบส, ฟรุต, กลองชุด, เครื่องประกอบจังหวะอื่น ๆ
วงชาโดว์ (Shadow Band) เป็นวงขนาดเล็กเช่นกันมี กีตาร์ลีด, กีตาร์คอร์ด, กีตาร์เบส, กลองชุด
ประวัติ > ประวัติวงสตริงคอมโบฝั่งตะวันตก

วงสตริงฝั่งตะวันตกแบ่งวิวัฒนาการออกได้เป็น 2 สมัย สมัยแรกคือดนตรีต้นตำรับตั้งแต่ร็อกยังไม่เกิด ได้แก่ บลูส์, คันทรี และดนตรีโฟล์ก สมัยที่สองเป็นร็อกยุคแรกอันเป็นต้นฉบับให้กับร็อกรุ่นหลังถึงปัจจุบัน บรรพบุรุษร็อกนี้เรียกว่าคลาสสิกร็อก, โฟล์คป๊อป, คันทรี่ป็อป, ริทึมแอนด์บลูส์ (R&B)
ประวัติ > ประวัติวงสตริงคอมโบของไทย

วงการดนตรีไทยมีการเปลี่ยนแปลงมาเป็นลำดับเนื่องจากอิทธิพลของดนตรีตะวันตก ที่หลั่งไหลเข้ามาโดนใจวัยโจ๋ในสมัยนั้นไม่ขาดสายได้แก่วง เดอะบิทเทิลส์, เดอะชาโดว์ของ คลิฟฟ์ ริชาร์ด, เอลวิส เพรสลีย์ ฯลฯ แทบทุกวงดนตรีมากับกีตาร์ 3 ตัว กลองชุด พร้อม ๆ กันนั้นวงดนตรีของไทยก็เริ่มหันมาเล่นเพลงสากลได้รับความนิยมไม่น้อยเหมือนกัน เมื่อสหรัฐอเมริกามาตั้งฐานทัพในประเทศไทยสมัย สงครามเวียดนาม เพลงสากลได้รับความนิยมไม่น้อยเช่นกัน วงดนตรีของไทยที่เล่นเพลงสากลในสมัยนั้นเช่น วงซิลเวอแซนด์, วงรอยัลสไปรท์ส ฯลฯ ร้องและเล่นตามต้นแบบเป็นส่วนใหญ่
พ.ศ. 2512 ได้จัดการประกวดวงสตริงคอมโบแห่งประเทศไทยขึ้น โดยมีกติกาการแข่งขันว่า เล่นเพลงสากล 1 เพลง เพลงไทยสากล 1 เพลง เพลงพระราชนิพนธ์ 1 เพลง วงที่ชนะเลิศคือ วงดิอิมพอสซิเบิ้ล ซึ่งเดิมเป็นวงอาชีพเล่นอยู่แถบถนนเพชรบุรีตัดใหม่ ในนามวงจอยท์รีแอคชั่นหรือ เจ-ทรี (ฮอลิเดย์ เจ-ทรี ตามชื่อสถานบันเทิงที่เล่น) ชื่อดิอิมพอสซิเบิ้ลซึ่งเปลี่ยนก่อนแข่งได้มาจากการ์ตูนในโทรทัศน์ยุคนั้น ดิอิมพอสซิเบิ้ลโด่งดังเหลือหลาย นักดนตรีประกอบด้วย เศรษฐา ศิระฉายา, วินัย พันธุรักษ์, อนุสรณ์ พัฒนกุล, สิทธิพร อมรพันธ์ และพิชัย คงเนียม ครองรางวัลชนะเลิศ 3 ปีซ้อน
ประวัติศาสตร์วงการดนตรีไทยต้องบันทึกไว้ในฐานะวงดนตรีประเภทสตริงคอมโบ้วงแรกที่สร้างความรู้สึกเป็นสากลและเป็นวงแรกอีกเช่นกันเปิดทางให้วัยรุ่นฟังเพลงไทยแนวใหม่ ความสำเร็จขั้นสูงสุดทำให้ผู้สร้างภาพยนตร์ตลอดจนผู้ประพันธ์เพลงให้ความสนใจกับวงดนตรีประเภทนี้มากขึ้น เวลาเดียวกันวงดนตรีวงอื่น ๆ ได้รับความนิยมตามมา เช่น P.M.5, แฟนตาซี, แกรนด์เอ็กซ์, ชาตรี, ดิ อินโนเซ้นท์ ฯลฯ จากนั้นเข้าสู่ยุคแฟนฉัน (ชาตรี) ทำให้สตริงคอมโบโด่งดังเรื่อยมาจนถึงปัจจุบัน
แหล่งข้อมูลอื่น

http://www.kroowachira.com/w11.html เก็บถาวร 2008-02-06 ที่ เวย์แบ็กแมชชีน
สาปดอกสร้อย

| สาปดอกสร้อย |
| --- | --- |
ประเภท: พีเรียด ดราม่า ลึกลับ
สร้างโดย: บริษัท พอดีคำ เอ็นเตอร์เทนเม้นท์ จำกัด
เขียนโดย: บทประพันธ์ : เบญจมาศ ดาลหิรัญรัตน์ บทโทรทัศน์ : ลายน้ำ
กำกับโดย: ธนาพล ผังดี
แสดงนำ: วงศกร ปรมัตถากร ทิสานาฏ ศรศึก วีรคณิศร์ กานต์วัฒนกุล พรชดา เครือคช
ประเทศแหล่งกำเนิด: ไทย
จำนวนตอน: 15 ตอน
การผลิต
ผู้อำนวยการสร้าง: ธงชัย ประสงค์สันติ
ความยาวตอน: 130 นาที
ออกอากาศ
เครือข่าย: สถานีโทรทัศน์สีกองทัพบกช่อง 7
ออกอากาศ: 29 ธันวาคม พ.ศ. 2559 – 16 กุมภาพันธ์ พ.ศ. 2560
สาปดอกสร้อย เป็นบทประพันธ์โดย เบญจมาศ ดาลหิรัญรัตน์ บทโทรทัศน์โดย ลายน้ำ กำกับการแสดงโดย ธนาพล ผังดี สร้างเป็นละครโทรทัศน์ทาง ช่อง 7 ในปึ 2559 นำแสดงโดย วงศกร ปรมัตถากร, ทิสานาฏ ศรศึก, วีรคณิศร์ กานต์วัฒนกุล และ พรชดา เครือคช ออกอากาศทุกวันพุธ-พฤหัสบดี เวลา 20:30 น. เริ่มวันพฤหัสบดีที่ 29 ธันวาคม พ.ศ. 2559 - วันพฤหัสบดีที่ 16 กุมภาพันธ์ พ.ศ. 2560
นักแสดง

| ปี | พ> ศ. 2559 |
| --- | --- |
ออกอากาศ: ช่อง 7
ผู้ผลิต: พอดีคำ
บทประพันธ์: เบญจมาศ ดาลหิรัญรัตน์
บทโทรทัศน์: ลายน้ำ
กำกับการแสดง: ธนาพล ผังดี
ตัวละคร: นักแสดง
ขุนฤทธิไกร (ไกร): วงศกร ปรมัตถากร
ดอกสร้อย: ทิสานาฏ ศรศึก
เปรื่อง: วีรคณิศร์ กานต์วัฒนกุล
ซอมพอ: พรชดา เครือคช
ไผ่: นนทพันธ์ ใจกันทา
เอื้องคำ: ณิชานันท์ ฝั้นแก้ว
ขุนพิศณุแสน (ปลิว): ทองภูมิ สิริพิพัฒน์
ศรีออน: วรรษพร วัฒนากุล
พรานเวทย์: นพพล พิทักษ์โล่พานิช
ทองคำ: สุเชาว์ พงษ์วิไล
แม่นายแสง: รัชนี ศิระเลิศ
คำป้อน: ศตวรรษ ดุลยวิจิตร
ฟองจันทร์: ณหทัย พิจิตรา
ผู้ใหญ่สัก: สุรวุฑ ไหมกัน
บัวศรี: สายธาร นิยมการณ์
ตองนวล: ภัทรนิษฐ์ แก้วมณี
ค่อมใบ้/ใบ้: พงษธัช รัตนเศรณี
ผิน: ถนอม สามโทน
ปัน: สร้อย สารคาม
ม่อน: ศศิศวัท สิทธิเกษม
ผา: วิชัย จงประสิทธิ์พร
นวล: นก เชิญยิ้ม
ผีตายโหง: อิทธิกร สาธุธรรม
ผีกะ: วรรธนศม เมฆสุวรรณ
ดำ: เนรัญ ศรีสันต์
ดอกสร้อย (วัยเด็ก): ด.ญ.ชนัญญา เลิศวัฒนามงคล
ซอมพอ (วัยเด็ก): ด.ญ.อรวรรยา โตสมบัติ
เพลงประกอบละคร

เพลง คำสาปดอกสร้อย ขับร้องโดย มนัสนันท์ อักษรถึง
เพลง ดอกสร้อยกาสะลอง ขับร้องโดย ภานุทัต อภิชนาธง (ครูแอ๊ด เดอะสะล้อ)
แหล่งข้อมูลอื่น

สาปดอกสร้อย ที่สยามโซน
เรื่องย่อละครสาปดอกสร้อย manager.com เก็บถาวร 2017-01-07 ที่ เวย์แบ็กแมชชีน
เรื่องย่อละครสาปดอกสร้อย sanook.com
เรื่องย่อละครสาปดอกสร้อย ch7.com
เรื่องย่อละคร สาปดอกสร้อย :Gossipstar  เก็บถาวร 2017-01-28 ที่ เวย์แบ็กแมชชีน
รังษีนภดล ยุคล

| คุณหญิง รังษีนภดล ยุคล ท> จ. |
| --- | --- |

เกิด: หม่อมเจ้ารังษีนภดล ยุคล 2 ตุลาคม พ.ศ. 2480 วังอัศวิน จังหวัดพระนคร
เสียชีวิต: 6 กรกฎาคม พ.ศ. 2560 (79 ปี)
คู่สมรส: หม่อมหลวงตวง สนิทวงศ์ (หย่า) วิเชียร ตระกูลสิน
บุตร: 4 คน
บิดามารดา: พระเจ้าวรวงศ์เธอ พระองค์เจ้าภาณุพันธุ์ยุคล หม่อมหลวงสร้อยระย้า ยุคล
คุณหญิงรังษีนภดล ยุคล (เดิม: หม่อมเจ้ารังษีนภดล ยุคล; 2 ตุลาคม พ.ศ. 2480 – 6 กรกฎาคม พ.ศ. 2560) มีนามลำลองว่า ท่านหญิงอ๋อย เป็นพระธิดาในพระเจ้าวรวงศ์เธอ พระองค์เจ้าภาณุพันธุ์ยุคล ประสูติแต่หม่อมหลวงสร้อยระย้า ยุคล
ประวัติ

หม่อมเจ้ารังษีนภดล ยุคล ประสูติเมื่อวันที่ 2 ตุลาคม พ.ศ. 2480 มีเจ้าพี่น้องร่วมพระบิดา-มารดาสององค์ ได้แก่
ท่านผู้หญิงพันธุ์สวลี กิติยากร (ท่านหญิงปิ๋ม) พระมารดาในพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ
หม่อมเจ้าฐิติพันธุ์ ยุคล (ท่านชายกบ)
หม่อมเจ้ารังษีนภดลทรงเข้าศึกษาที่โรงเรียนราชินีจนถึงชั้นมัธยมศึกษาปีที่ 4 จึงไปศึกษาต่อที่เมืองโลซาน ประเทศสวิตเซอร์แลนด์ นอกจากวิชาสามัญแล้วหม่อมเจ้ารังษีนภดลยังทรงศึกษาด้านการกีฬาและด้านภาษา มีปรีชาด้านการกีฬาหลายชนิด เช่น ขี่ม้า เทนนิส ว่ายน้ำ
ในพระราชพิธีบรมราชาภิเษก พระบาทสมเด็จพระมหาภูมิพลอดุลยเดชมหาราช บรมนาถบพิตร และ พระราชพิธีเฉลิมพระราชมณเฑียร พุทธศักราช 2493 หม่อมเจ้ารังษีนภดล ยุคลได้เชิญเครื่องเครื่องเฉลิมพระราชมณเฑียร ลำดับที่ 3 พระแสงฝักทองเกลี้ยง
หม่อมเจ้ารังษีนภดลทรงกราบบังคมทูลลาออกจากฐานันดรศักดิ์เพื่อสมรสกับหม่อมหลวงตวง สนิทวงศ์ เมื่อวันที่ 10 เมษายน พ.ศ. 2499 โดยมีบุตร-ธิดาสี่คน ได้แก่
สายฝน สนิทวงศ์ ณ อยุธยา (เกิด 28 สิงหาคม พ.ศ. 2499)
ดุลสิทธิ์ สนิทวงศ์ ณ อยุธยา (เกิด 31 สิงหาคม พ.ศ. 2500)
รังษิดล สนิทวงศ์ ณ อยุธยา (เกิด 16 ธันวาคม พ.ศ. 2502)
ตรรค สนิทวงศ์ ณ อยุธยา (เกิด 20 เมษายน พ.ศ. 2506)
ต่อมาได้สมรสใหม่กับนายแพทย์วิเชียร ตระกูลสิน
คุณหญิงรังษีนภดลถึงชีพิตักษัยด้วยโรคหทัยวายเฉียบพลัน เมื่อเวลา 20.00 นาฬิกา ของวันที่ 6 กรกฎาคม พ.ศ. 2560 สิริชันษา 79 ปี พระบาทสมเด็จพระวชิรเกล้าเจ้าอยู่หัวทรงพระกรุณาโปรดเกล้าฯ พระราชทานโกศโถประกอบเกียรติยศศพ ณ ศาลากวีนีรมิต วัดเทพศิรินทราวาส และในวันที่ 24 มีนาคม พ.ศ. 2562 พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ โปรดให้สมเด็จเจ้าฟ้าฯ กรมหลวงราชสาริณีสิริพัชร มหาวัชรราชธิดา เสด็จแทนพระองค์ไปในการพระราชทานเพลิงศพ
ปริญญาดุษฎีบัณฑิตย์กิตติมศักดิ์

คุณหญิงรังษีนภดล ยุคล ทรงเข้ารับพระราชทานปริญญาดุษฎีบัณฑิตกิตติมศักดิ์ สาขาวิทยาศาสตร์สิ่งแวดล้อม จากมหาวิทยาลัยราชภัฏสวนสุนันทา ณ อาคารใหม่ สวนอัมพร เมื่อวันที่ 7 พฤษภาคม พ.ศ. 2554
อุปนิสัย

ชีวิตในวัยเยาว์หม่อมเจ้ารังษีนภดลโปรดตามเสด็จพระบิดาไปทอดเนตรสภาพธรรมชาติในพื้นที่ป่าหลายแห่ง เช่น ป่าพนมสารคาม ป่าชายแดนเทือกเขาตะนาวศรี ทรงสนทัยการศึกษาพันธุ์ไม้และความเป็นอยู่ของสัตว์ป่าแต่ละชนิด ตลอดจนศึกษาเกี่ยวกับรอยเท้าสัตว์ป่า จนทรงเชี่ยวชาญอย่างมาก ทรงสามารถนำความรู้เหล่านี้มาถ่ายทอดให้กับผู้ที่ร่วมงานและอยู่ใกล้ชิดได้เป็นอย่างดี คุณหญิงรังษีนภดลได้รับการยกย่องในฐานะนักอนุรักษ์ทรัพยากรธรรมชาติ ได้ทุ่มเทแรงกายเพื่องานอนุรักษ์ธรรมชาติ สัตว์ป่าและสิ่งแวดล้อม แม้ในช่วงอายุมากก็มีสุขภาพที่แข็งแรง สามารถเดินป่า และขับรถยนต์เอง นอกจากนี้ยังมีความจำเป็นเลิศ สามารถถ่ายทอดเรื่องราวเก่า ๆ ได้อย่างแม่นยำ มีอุปนิสัยเรียบง่าย ไม่ถือตัว และยังไปในงานพิธีต่าง ๆ ตามคำเชิญ
ในปัจฉิมวัยพำนักอยู่ ณ ตำหนักรังสิตคลองสี่ ซึ่งตั้งอยู่ตรงปากทางเข้าคลองสี่ (ริมถนนรังสิต-นครนายก) ถนนพระองค์เจ้าสาย ตรงข้ามร้านอาหารบ่อเงิน และสนามม้าสมเด็จเจ้าฟ้าฯ กรมหลวงราชสาริณีสิริพัชร มหาวัชรราชธิดา ซึ่งอยู่ฝั่งเดียวกันกับพระตำหนักบึงยี่โถ ในพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ ในบริเวณแนวเดียวกัน ซึ่งนอกจากเป็นที่พำนักแล้ว ยังเป็นที่ทำการมูลนิธิหม่อมเจ้าหญิงรังษีนภดล ยุคล เป็นมูลนิธิที่ได้เล็งเห็นความสำคัญในการอนุรักษ์ช้างป่า กระทิง และสัตว์ป่าอื่น ๆ โดยภายในพื้นที่ตำหนัก คุณหญิงรังษีนภดลได้นำที่นาส่วนตัวมาใช้เป็นแปลงปลูกข้าวหอมนิล ตามแนวพระราชดำรัสเศรษฐกิจพอเพียง โดยลงมือหว่านพันธุ์ข้าว ใส่ปุ๋ยและควบคุมการเก็บผลผลิตเอง ทั้งยังใช้ที่นาเป็นที่ทำงาน เพื่อติดตามดูแปลงข้าว และนำผลผลิตข้าวหอมนิลที่ได้ไปแจกจ่ายแก่ประชาชนในพื้นที่ต่าง ๆ
เครื่องราชอิสริยาภรณ์

พ.ศ. 2543 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายใน)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
แหล่งข้อมูลอื่น

↑  พระราชพิธีบรมราชาภิเษกพระบาทสมเด็จพระปรมินทรมหาภูมิพลอดุลยเดช บรมนาถบพิตร พุทธศักราช 2493Link เก็บถาวร 2017-09-05 ที่ เวย์แบ็กแมชชีน
↑  ราชกิจจานุเบกษา, ประกาศสำนักพระราชวัง ที่ ๒/๒๔๙๙ เรื่อง พระราชทานพระบรมราชานุญาตให้ลาออกจากฐานันดรศักดิ์แห่งพระราชวงศ์ (หม่อมเจ้ารังษีนภดล ยุคล), เล่ม 73, ตอน 59 ง, 31 กรกฎาคม พ.ศ. 2499 หน้า 2125
↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ เก็บถาวร 2022-06-29 ที่ เวย์แบ็กแมชชีน, เล่ม ๑๑๗ ตอนที่ ๙ ข หน้า ๔, ๔ พฤษภาคม ๒๕๔๓
มูลนิธิหม่อมเจ้าหญิงรังษีนภดล ยุคล  เก็บถาวร 2017-09-24 ที่ เวย์แบ็กแมชชีน
ประเทศไทยใน พ.ศ. 2509

เหตุการณ์ที่เกิดขึ้นใน พ.ศ. 2509 (ค.ศ. 1966) ในประเทศไทย เป็นปีที่ 185 แห่งกรุงรัตนโกสินทร์ และเป็นปีที่ 21 ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร
ผู้นำ

พระมหากษัตริย์: พระบาทสมเด็จพระปรมินทรมหาภูมิพลอดุลยเดช
ผู้สำเร็จราชการแทนพระองค์: สมเด็จพระราชชนนีศรีสังวาลย์ (15 กรกฎาคม – 28 สิงหาคม)
นายกรัฐมนตรี: ถนอม กิตติขจร (รัฐประหาร)
รัฐสภา: สภาร่างรัฐธรรมนูญ
ประธานสภาร่างรัฐธรรมนูญ: หลวงสุทธิสารรณกร (แต่งตั้ง)
ประธานศาลฎีกา: สัญญา ธรรมศักดิ์
เหตุการณ์ > มกราคม-มิถุนายน

9 มกราคม - วันก่อตั้งโรงเรียนหอวัง
25 มกราคม - วันสถาปนามหาวิทยาลัยขอนแก่น
9 มีนาคม - วันสถาปนาคณะวิทยาศาสตร์ มหาวิทยาลัยเกษตรศาสตร์
14 มีนาคม - พระบาทสมเด็จพระมหาภูมิพลอดุลยเดชมหาราช บรมนาถบพิตรเสด็จพระราชดำเนินพร้อมด้วยสมเด็จพระนางเจ้าสิริกิติ์ พระบรมราชินีนาถและสมเด็จพระเจ้าลูกเธอ เจ้าฟ้าอุบลรัตนราชกัญญา สิริวัฒนาพรรณวดี ไปทรงประกอบพิธีเปิดเขื่อนอุบลรัตน์
14 มีนาคม - ธนาคารกรุงไทย เปิดดำเนินการเป็นวันแรก
1 เมษายน - วันสถาปนาสถาบันบัณฑิตพัฒนบริหารศาสตร์
3 พฤษภาคม - งานประกาศผลรางวัลตุ๊กตาทอง ครั้งที่ 8 ประจำปี พ.ศ. 2508
5 พฤษภาคม - จอมพลถนอม กิตติขจร นายกรัฐมนตรี ทำพิธีเปิดอาคารหอสมุดแห่งชาติ ท่าวาสุกรี กรุงเทพมหานคร
29 พฤษภาคม - ประเทศไทยและสหรัฐอเมริกา ร่วมลงนามในสนธิสัญญาทางไมตรีและความสัมพันธ์ทางเศรษฐกิจ (มีผลบังคับใช้ 8 มิ.ย. 2511)
เหตุการณ์ > กรกฎาคม-ธันวาคม

31 กรกฎาคม - ก่อตั้งสมาคมเอเชียตะวันออกเฉียงใต้ (อาสา-ASA)
25 ตุลาคม - พระบาทสมเด็จพระมหาภูมิพลอดุลยเดชมหาราช บรมนาถบพิตร พระราชทานปริญญารัฐศาสตรดุษฎีบัณฑิตกิตติมศักดิ์ แด่ ลินดอน บี. จอห์นสัน ประธานาธิบดีแห่งสหรัฐอเมริกา ในโอกาสมาเยือนจุฬาฯ เพื่อเยี่ยมชมกิจการของมหาวิทยาลัย และได้ลงนามความร่วมมือทางการศึกษาต่างๆ ณ หอประชุมจุฬาฯ
2 ธันวาคม - วันภูมิพล สโมสรนิสิตจุฬาลงกรณ์มหาวิทยาลัย ได้รับพระราชทานพระบรมราชานุญาตจากพระบาทสมเด็จพระเจ้าอยู่หัว ตามหนังสือขอพระราชทานพระบรมราชานุญาตใช้นาม “วันภูมิพล” สำหรับการบำเพ็ญประโยชน์ของนิสิตจุฬาลงกรณ์มหาวิทยาลัย ในวันที่ ๕ ธันวาคม ตลอดไป
2 ธันวาคม - จอมพล ถนอม กิตติขจร นายกรัฐมนตรีและ รมว.กลาโหม พร้อมด้วยนายทหารชั้นผู้ใหญ่ เข้าเฝ้าทูลเกล้าฯ ถวายพระคทาจอมพลแด่พระบาทสมเด็จพระมหาภูมิพลอดุลยเดชมหาราช บรมนาถบพิตร ณ พระตำหนักจิตรลดารโหฐาน พระราชวังดุสิต เนื่องในวโรกาสที่มีพระชนมพรรษาเข้าปีที่ 40 และขอพระบรมราชานุญาตขนานนามพระคทาองค์ใหม่เป็นพิเศษว่า พระคทาจอมทัพภูมิพล
9-20 ธันวาคม - เอเชียนเกมส์ 1966 ที่กรุงเทพฯ ประเทศไทย
วันเกิด > มกราคม

21 มกราคม - ปวีณา ชารีฟสกุล นักแสดง
วันเกิด > กุมภาพันธ์

4 กุมภาพันธ์ - หนู มิเตอร์ นักร้อง
16 กุมภาพันธ์ - ขจรศักดิ์ รัตนนิสสัย นักแสดง
วันเกิด > เมษายน

7 เมษายน - เท่ง เถิดเทิง นักแสดง
8 เมษายน - หม่อมหลวงสราลี กิติยากร
24 เมษายน - วราพรรณ หงุ่ยตระกูล นักแสดง
วันเกิด > พฤษภาคม

24 พฤษภาคม
ฉันชาย สิทธิพันธุ์ ผู้อำนวยการโรงพยาบาลจุฬาลงกรณ์
ชัชชาติ สิทธิพันธุ์ ผู้ว่าราชการกรุงเทพมหานคร
29 พฤษภาคม - ณัฏฐพล ทีปสุวรรณ นักการเมือง
วันเกิด > มิถุนายน

27 มิถุนายน - กนกวรรณ วิลาวัลย์ นักการเมือง
วันเกิด > กรกฎาคม

8 กรกฎาคม - ไมค์ ภิรมย์พร นักร้อง
วันเกิด > กันยายน

13 กันยายน - อนุทิน ชาญวีรกูล รองนายกรัฐมนตรี
25 กันยายน - ภาณุเดช วัฒนสุชาติ นักแสดง
วันเกิด > ตุลาคม

25 ตุลาคม - ราตรี วิทวัส นักแสดง
วันเกิด > พฤศจิกายน

29 พฤศจิกายน - เมทนี บุรณศิริ นักแสดง
วันถึงแก่กรรม > มกราคม

30 มกราคม - พระยาบุเรศผดุงกิจ (รวย พรหโมบล) (เกิด 30 เมษายน พ.ศ. 2424)
วันถึงแก่กรรม > กุมภาพันธ์

20 กุมภาพันธ์ - หม่อมเจ้าครรชิตพล อาภากร (ประสูติ 22 พฤษภาคม พ.ศ. 2450)
24 กุมภาพันธ์ - พระวรวงศ์เธอ พระองค์เจ้าดรุณวัยวัฒน์ (ประสูติ 17 เมษายน พ.ศ. 2423)
วันถึงแก่กรรม > มีนาคม

24 มีนาคม - มังกร พรหมโยธี นักการเมือง (เกิด 16 พฤศจิกายน พ.ศ. 2439)
31 มีนาคม - หม่อมเจ้าพิศิษฐ์ดิศพงษ์ ดิศกุล (ประสูติ 9 สิงหาคม พ.ศ. 2448)
วันถึงแก่กรรม > มิถุนายน

30 มิถุนายน
หม่อมเจ้าวิไลกัญญา ภาณุพันธุ์ (ประสูติ 1 มกราคม พ.ศ. 2443)
พระยาจินดารักษ์ (จำลอง สวัสดิ์-ชูโต) (เกิด 1 พฤษภาคม พ.ศ. 2434)
วันถึงแก่กรรม > กรกฎาคม

2 กรกฎาคม - วิบูลย์ ธรรมบุตร นักการเมือง (เกิด 27 มิถุนายน พ.ศ. 2441)
โรลส์-รอยซ์

| --- | --- |

ประเภท: Subsidiary
อุตสาหกรรม: Automotive
ก่อตั้ง: มีนาคม 1904; 120 ปีที่แล้ว (1904-03) in the United Kingdom
สำนักงานใหญ่: Goodwood, West Sussex, England, สหราชอาณาจักร
พื้นที่ให้บริการ: ทั่วโลก
บุคลากรหลัก: Torsten Müller-Ötvös (CEO) Henry Cloke (Chief​ Design​ Officer) Jonathan Simms (Lead Engineer) Peter Schwarzenbauer (Chairman)
ผลิตภัณฑ์: Phantom Cullinan Ghost Wraith Dawn
บริการ: Automobile customisation
พนักงาน: 1,300 (2014)
บริษัทแม่: BMW
เว็บไซต์: rolls-roycemotorcars.com
ตราสัญลักษณ์
ตราสัญลักษณ์ในปัจจุบัน
โรลส์-รอยซ์ (Rolls-Royce) รถยนต์นั่งจากประเทศอังกฤษ บริษัทก่อตั้งโดย เฟดริก เฮนรี่ รอยซ์ และ ชาร์ล โรลส์ รถยนต์ของโรลส์-รอยซ์มีลักษณะเป็นรถยนต์หรูหราขนาดใหญ่ นอกจากนี้รถยนต์แล้ว ยังได้ผลิตเครื่องยนต์สำหรับอากาศยาน ให้แก่เรือเหาะ (Zeppelin) ปัจจุบันบีเอ็มดับเบิลยูเป็นเจ้าของเครื่องหมายการค้าของโรลส์รอยซ์
“The Spirit of Ecstasy” สัญลักษณ์อันทรงคุณค่าหน้ารถหรู Rolls-Royce
รถยนต์หรูหรา

โรลส์รอยซ์มีรถยนต์หรูหราอยู่ภายใต้เจ้าของคือบีเอ็มดับเบิลยู ซึ่งปัจจุบันได้ออกจำหน่ายทั้งหมด 5 รุ่น ซึ่งเป็นรถยนต์ประกอบด้วยมือทั้งหมด เช่น โรลส์-รอยซ์ แฟนทอม, โรลส์-รอยซ์ โกสท์ เป็นรถเก๋งซีดาน 4 ประตู, โรลส์-รอยซ์ เรธ เป็นรถคูเป้ 2 ประตู โรลส์-รอยซ์ ดอว์น เป็นรถเปิดประทุน 2 ประตู และ โรลส์-รอยซ์ คัลลิแนน เป็นรถเอสยูวี 5 ประตู เป็นต้น
รายชื่อรุ่นรถยนต์

1904-1906 โรลส์รอยซ์ 10 H.P.
1905-1905 โรลส์รอยซ์ 15 H.P.
1905-1908 โรลส์รอยซ์ 20 H.P.
1905-1906 โรลส์รอยซ์ 30 H.P.
1905-1906 โรลส์รอยซ์ V-8
1906-1925 โรลส์รอยซ์ Silver Ghost
1922-1929 โรลส์รอยซ์ 20 H.P.
1925-1929 โรลส์รอยซ์ Phantom I
1929-1936 โรลส์รอยซ์ 20/25
1929-1935 โรลส์รอยซ์ Phantom II
1936-1938 โรลส์รอยซ์ 25/30
1936-1939 โรลส์รอยซ์ Phantom III
1939-1939 โรลส์รอยซ์ Wraith
1949-1955 โรลส์รอยซ์ Silver Wraith
1949-1955 โรลส์รอยซ์ Silver Dawn
1950-1956 โรลส์รอยซ์ Phantom IV
1955-1966 โรลส์รอยซ์ Silver Cloud
1959-1968 โรลส์รอยซ์ Phantom V
1965-1980 โรลส์รอยซ์ Silver Shadow
1968-1991 โรลส์รอยซ์ Phantom VI
1971-1996 โรลส์รอยซ์ Corniche
1975-1986 โรลส์รอยซ์ Camargue
1980-1998 โรลส์รอยซ์ Silver Spirit
1980-1998 โรลส์รอยซ์ Silver Spur
1998-2002 โรลส์รอยซ์ Silver Seraph
2000-2002 โรลส์รอยซ์ Corniche
2003-2016 โรลส์รอยซ์ Phantom VII
2003-2005 โรลส์รอยซ์ 100EX
2006-2016 โรลส์รอยซ์ Phantom Drophead Coupe
2008-2016 โรลส์รอยซ์ Phantom Coupé
2010–2020 โรลส์-รอยซ์ โกสท์ (รุ่นแรก)
2013–2022 โรลส์-รอยซ์ เรธ
2016–2022 โรลส์-รอยซ์ ดอว์น
2018– โรลส์-รอยซ์ Phantom VIII (2018)
2018– โรลส์รอยซ์ คัลลิแนน
2017 โรลส์-รอยซ์ สเวพเทล (ผลิตแค่คันเดียว)
2020– โรลส์-รอยซ์ โกสท์ (รุ่นที่ 2)
2021 โรลส์-รอยซ์ โบตเทล (ผลิตแค่คันเดียว)
2023– โรลส์-รอยซ์ สเปคเตอร์
รถยนต์พระที่นั่ง

ในประเทศไทย รถยนต์โรลส์รอยซ์ได้ถูกใช้เป็นรถยนต์พระที่นั่งในพระบาทสมเด็จพระวชิรเกล้าเจ้าอยู่หัว ดังนี้
โรลส์รอยซ์ แฟนทอม VI หมายเลขทะเบียน ร.ย.ล.2
โรลส์รอยซ์ แฟนทอม VI หมายเลขทะเบียน ร.ย.ล.904
โรลส์รอยซ์ ซิลเวอร์ สเปอร์ ลิมูซีน หมายเลขทะเบียน ร.ย.ล.4
โรลส์รอยซ์ ซิลเวอร์ สเปอร์ ลิมูซีน หมายเลขทะเบียน ร.ย.ล.5
สมุดภาพ

Original 1905 Rolls-Royce
1979 Rolls-Royce Silver Shadow II
1982 Rolls-Royce Camargue
Rolls-Royce Silver Seraph
1994 Rolls-Royce Silver Spur Armoured Touring Limousine
Ghost โรลส์-รอยซ์ โกสท์ รุ่นแรก
Rolls-Royce Wraith
Rolls-Royce Dawn (2015)
Phantom โรลส์รอยซ์ แฟนทอม VIII
Rolls-Royce Cullinan
โรลส์-รอยซ์ โกสท์ รุ่นที่ 2
แหล่งข้อมูลอื่น

บริษัทโรลส์รอยซ์
เกาะบอน (จังหวัดภูเก็ต)

| --- | --- |

ภูมิศาสตร์
ที่ตั้ง: ช่องแคบมะละกา
พื้นที่: 0.330469 ตารางกิโลเมตร (0.127595 ตารางไมล์)
การปกครอง
 ไทย
จังหวัด: จังหวัดภูเก็ต
อำเภอ: อำเภอเมืองภูเก็ต
ตำบล: ตำบลราไวย์
ข้อมูลอื่น ๆ
เขตเวลา: UTC+07:00
รหัสไปรษณีย์: 83130
เกาะบอน เป็นเกาะในตำบลราไวย์ อำเภอเมืองภูเก็ต จังหวัดภูเก็ต ตั้งอยู่ที่ละติจูด 7° 45΄.2 เหนือ ลองจิจูด 98° 20΄.2 ตะวันออก กว้าง 400 เมตร เกาะมีความยาว 1.2 กิโลเมตร มีเนื้อที่ 330,469 ตารางเมตร สูง 57 เมตร อยู่ทางทิศตะวันออกของแหลมพรหมเทพ ระยะห่าง 1.5 กิโลเมตร เป็นเกาะเล็ก ๆ ทางตอนใต้ของเกาะภูเก็ต สามารถเดินทางทางเรือจากหาดราไวย์หรือแหลมกา ใช้เวลาเพียง 10 นาที
เกาะมีหาดทรายขาว ชายหาดทอดยาวโค้งเป็นรูปพระจันทร์เสี้ยว สามารถเล่นน้ำได้ มีร้านอาหาร ไม่มีที่พักบริการ
มัชฌิมเลขคณิต

ในทางคณิตศาสตร์และสถิติศาสตร์ มัชฌิมเลขคณิต หรือ ค่าเฉลี่ยเลขคณิต (อาจเรียกแค่ มัชฌิม หรือ ค่าเฉลี่ย) ของรายการหนึ่ง คือผลบวกตัวเลขในรายการนั้นทุกจำนวน หารด้วยจำนวนตัวเลขในรายการ  รายการมักจะเป็นผลการทดลองหรือการศึกษาจากการสังเกต หรือบ่อยครั้งจะเป็นชุดของผลลัพธ์จากการสำรวจ คำว่า "มัชฌิมเลขคณิต" เป็นที่ต้องการในบางบริบทในคณิตศาตร์และสถิติเพราะมันช่วยแยกความแตกต่างจากมัชฌิมอื่นๆ เช่น มัชฌิมเรขาคณิตและ มัชฌิมฮาร์มอนิก
นอกจากจะใช้ในทางคณิตศาสตร์และสถิติศาสตร์แล้ว มีการใช้มัชฌิมเลขคณิตในสาขาวิชาต่าง ๆ ได้แก่ เศรษฐศาสตร์ มานุษยวิทยา และ ประวัติศาสตร์ ทั้งยังใช่ในสาขาวิชาอื่นๆ เกือบทั้งหมด เช่น รายได้เฉลี่ยต่อบุคคล คือ มัชฌิมเลขคณิตของรายได้ทั้งหมดต่อประชาการประทศ
ถ้ารายการของจำนวนเกี่ยวข้องกับประชากรทางสถิติจะเรียกว่า ค่าเฉลี่ยประชากร และถ้าเกี่ยวข้องกับตัวอย่างทางสถิติจะเรียกว่า ค่าเฉลี่ยของตัวอย่าง
และเมื่อมัชฌิมเลขคณิตมีค่าประมาณไม่เท่ากับมัธยฐาน รายการของจำนวน หรือการแจกแจงความถี่ จะเรียกว่ามีความเบ้ (skewness) ของข้อมูล
นิยาม

ถ้าเรากำหนดชุดข้อมูล  X=(x_{1},x_{2},\dots ,x_{n}) ขึ้นมาชุดหนึ่ง มัชฌิมเลขคณิตของชุดข้อมูลนี้สามารถเขียนแทนได้ด้วยชื่อตัวแปร  X และมีขีดอยู่ข้างบน เช่น  {\bar {x}} อ่านว่า เอกซ์ บาร์
บางครั้งมีการใช้อักษรกรีก มิว ตัวเล็ก ( \mu ) แทนมัชฌิมเลขคณิตของประชากรทั้งหมด หรือสำหรับตัวแปรสุ่ม  X ที่ได้นิยามมิชฌิมไว้แล้ว ค่าของ  \mu  จะหมายถึงค่าคาดหมาย (expected value) ของตัวแปรสุ่มนั้น เขียนแทนได้ด้วย  \mu =\operatorname {E} \{x_{i}\}
แต่ในทางปฏิบัติ ความแตกต่างระหว่าง  \mu  กับ  {\bar {x}} ไม่สามารถสังเกตเพื่อแยกแยะได้อย่างชัดเจน เพราะเราสังเกตเพียงกลุ่มตัวอย่างหนึ่งแทนที่จะเป็นประชากรทั้งหมด และเมื่อตัวอย่างนั้นเป็นการสุ่มขึ้นมา เราจึงต้องทำเหมือนว่า  {\bar {x}} เป็นตัวแปรสุ่มอีกตัวหนึ่งในการอธิบายการแจกแจงความน่าจะเป็น แทนที่จะเป็น  \mu  ซึ่งสัญกรณ์ทั้งสองอย่างสามารถคำนวณได้ด้วยสูตรเดียวกันคือ
ตัวอย่างเช่น มัชฌิมเลขคณิตของข้อมูล 3 จำนวน สามารถคำนวณได้จาก  {\frac {x_{1}+x_{2}+x_{3}}{3}}
หรือมัชฌิมเลขคณิตของข้อมูล 4 จำนวน สามารถคำนวณได้จาก  {\frac {x_{1}+x_{2}+x_{3}+x_{4}}{4}} เป็นต้น
มัชฌิมเลขคณิตถ่วงน้ำหนัก

มัชฌิมเลขคณิตถ่วงน้ำหนัก หรือ ค่าเฉลี่ยถ่วงน้ำหนัก เป็นวิธีหาค่าเฉลี่ยรูปแบบหนึ่งคล้ายกับค่าเฉลี่ยเลขคณิตทั่วไป โดยจะมีปัจจัยน้ำหนัก ( w) ของข้อมูลแต่ละจุดเข้ามาใช้คำนวณด้วย มักเขียนแทนด้วยตัวอักษร  {\bar {x}}_{w}
หากกำหนดชุดข้อมูลขึ้นมาชุดหนึ่งคือ  ((x_{1},w_{1}),(x_{2},w_{2})\dots ,(x_{n},w_{n})) โดย  (x_{1},x_{2},\dots ,x_{n}) คือเซ็ตข้อมูลที่เป็นตัวเลข เช่น ส่วนสูงของมนุษย์ และ  (w_{1},w_{2},\dots ,w_{n}) คือน้ำหนักของข้อมูลแต่ละจุดซึ่งเป็นตัวเลข เช่น ความถี่ส่วนสูงของมนุษย์ ดังเช่นตารางต่อไปนี้
| ส่วนสูง | ความถี่ |
| --- | --- |
 x_{1}:  w_{1}
 x_{2}:  w_{2}
 x_{3}:  w_{3}
...
 x_{n}:  w_{n}
จะสามารถคำนวณค่าเฉลี่ยถ่วงน้ำหนักของข้อมูลชุดนี้ด้วยสูตร
{\bar {x}}_{w}={\frac {\sum _{i=1}^{n}w_{i}x_{i}}{\sum _{i=1}^{n}w_{i}}}
ทั้งนี้ หากกำหนดการถ่วงน้ำหนักทุกจุดให้  w_{i}=1 สูตรการคำนวณค่าเฉลี่ยถ่วงน้ำหนัก ( {\bar {x}}_{w}) จะกลับไปเป็นสูตรค่าเฉลี่ยเลขคณิตทั่วไป ( {\bar {x}})
ดูเพิ่ม

มัชฌิม
มัธยฐาน
ฐานนิยม
ส่วนเบี่ยงเบนมาตรฐาน
ความแปรปรวน
12 ตุลาคม

วันที่ 12 ตุลาคม เป็นวันที่ 285 ของปี (วันที่ 286 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 80 วันในปีนั้น